
RADOBOJ ZELENI OTOK 


Vizija o Radoboju kao jakoj, razvijenoj i bogatoj općini, u kojoj 
se cijene rad i kultura i gdje je budućnost svakog čovjeka sigurna 
predočena je u projektu ,Radoboj-Zeleni otok“. Općina Radoboj 
raspolaže mnogobrojnim potencijalima, kao što su očuvana pri- 
rodna baština, razvoj turizma i poduzetničkih zona, mogućnost 
korištenja i ulaganja u obnovljive izvore energije, te ulaganje u 
obnovu objekata kako bi se učinili energetski efikasnima. 

Rekonstrukcija zgrade stare škole u Radoboju predstavlja 
prvu energetski učinkovitu zgradu u Krapinsko-zagorskoj župani- 
ji. Isto tako, predstavlja konkretan primjer u kojem smjeru se pla- 
nira gradnja. Futuristički plan uređenja te zgrade kao muzeja nije 
samo projekt koji je ugodno iznenadio Europu, nego predstavlja 
javno pokazivanje smjera u kojem bi trebao ići razvoj hrvatske 
kulture. 


Mnogobrojna prirodna bogatstva predstavljaju izniman po- 
tencijal za razvoj turizma. Obnovljenom Rimskom cestom, koja je 
u doba Rimskoga Carstva povezivala Varaždin i Krapinu, može se 
prošetati do vinograda i voćnjaka, gdje se proizvode vina i različi- 
te voćne rakije. Značajan je potencijal za razvoj vinskih cesta s ku- 
šaonicama vina, a gradi se i ostala potrebna infrastruktura u cilju 
razvoja tematskog turizma bilo vjerskog, lovnog ili zdravstvenog. 
Također, u planu je izgradnja hostela i hotela s wellness i spa sa- 
držajima, te brojnim sportskim sadržajima, koji će unaprijediti ra- 
zvoj turizma. 

Općina Radoboj posvećuje posebnu brigu mlađim naraštaji- 
ma, pa se stoga gradi nova škola i dječji vrtić. U planu je i izgradnja 
niskoenergetskog stambenog naselja koje će koristiti obnovljive 
izvore energije, s ciljem zadržavanja mladih na području općine 
omogućujući im zaposlenje u novoj planiranoj poslovnoj zoni. 
Planira se i izgradnja vjetroelektrane i sunčane elektrane. 

Uz postojeće sportske terene, u planu je izgradnja modernog 
sportsko-rekreacijskog centra s teniskim terenima i prostorom za 
skejtere, kao i daljnje uređenje biciklističkih i motociklističkih sta- 
za, što će sigurno privući mnoge zaljubljenike u sport, i omogućiti 
stanovnicima bolje uvjete za zdrav život. 

Na području općine Radoboj u planu su dvije gospodarske 
zone: jedna za obrtničke, uslužne i proizvodne djelatnosti, a dru- 
ga za industrijske djelatnosti, koja će se, između ostaloga, specija- 
lizirati i za proizvode IT tehnologije. 

Brojni spomenici kulture svjedoče o bogatoj povijesti kraja: 
prethistorijski humci, okamine živih bića stare i do 19 milijuna go- 
dina te najstarija okamina vinove loze u svijetu. Uskoro će se ta 
povijest moći doživjeti u Muzeju zavičajne zbirke. U Radoboju se 


Ovako bi mogli izgledati neki od budućih objekata u Radoboju. 


nalazi i Pokazno-edukacijski centar Javne ustanove za upravljanje 
zaštićenim prirodnim vrijednostima na području Krapinsko-za- 
gorske županije. To je prvi objekt takve vrste u Županiji, a služit će 
za prezentaciju prirodnih vrijednosti Zupanije, te privući velik broj 
stručnjaka i turista, ne samo iz Europe, nego i iz svijeta. (M. M.) 


Ovih dana Općina Radoboj je predstavila svoju novu redizajni- 
ranu internetsku stranicu. Dizajn stranice je ostao vjeran bojama 
naše općine, ali je stranica osvježena novim dodacima koji je čine 
atraktivnijom i funkcionalnijom za stanovnike naše općine. 


Na stranici se mogu pronaći obrasci kojima se u Općini Rado- 
boj može prijaviti za ostvarivanje različitih potpora, kao što su za- 
htjev za dodjelu jednokratne novčane pomoći, zahtjev za dodjelu 
novčane pomoći za novorođeno dijete, i dr. Isto tako, na stranici 
postoji oglasna ploča gdje stanovnici koji žele nešto prodati ili ku- 
piti mogu ostaviti svoje oglase. 

Radobojski glazbenici imaju svoj kutak na novoj stranici Op- 
ćine Radoboj. Naime, na stranici su predstavljene skladbe naših 
tamburaša u kojima možete uživati. Također, na stranici su pred- 
stavljene neke od udruga s područja općine Radoboj. Cilj je na 
jednom mjestu okupiti sve udruge i reći ponešto o svakoj, no od 
pojedinih udruga se još uvijek čekaju materijali. Potrebno je napo- 


menuti kako je njihova suradnja važna za uspješno ispunjavanje 
ovoga cilja. 

Sa željom da se još više približi svojim stanovnicima, Općina 
Radoboj ima otvoren profil na društvenim mrežama Twitter i Face- 
book. Svakodnevnim objavljivanjem vijesti iz općine, one postaju 
još dostupnije svim stanovnicima. Stanovnici se mogu obratiti 
Općini Radoboj putem društvenih mreža, kao i putem internetske 
stranice. Isto tako, Općina Radoboj na svojem kanalu na Youtu- 
beu objavljuje video isječke koji govore o događanjima u općini. 
Poveznice za ove mrežne servise možete pronaći na internetskoj 
stranici općine Radoboj. 


Također, s ponosom možemo reći kako je internetska stranica 
Općine Radoboj prevedena i na engleski jezik. Na taj način se op- 
ćina približava posjetiteljima iz stranih zemalja koji žele pročitati o 
njezinim posebnostima. (A.P.) 

ODRŽAN INFORMATIČKI TEČAJ ZA HRVATSKE BRANITELJE | ČLANOVE NJIHOVIH OBITELJI 


Svjesni činjenice da novo doba i razvoj tehnologija dovode 
do toga da je poznavanje osnovnih informatičkih procesa nešto 
nužno potrebno da bi se moglo primjereno i održivo živjeti Po- 
družnica Udruge dragovoljaca i veterana Domovinskog rata Kra- 
pinsko-zagorske županije organizirala je u suradnji sa općinom 
Jesenje tečaj informatičkog opismenjavanja hrvatskih branitelja i 
članova njihovih obitelji. Projekt je financijski pomoglo Ministar- 
stvo branitelja Republike Hrvatske. 


Tečaj je održan u prostorijama općine Jesenje u trajanju od 5 
dana i ukupno 20 školskih sati, a polazilo ga je i sa uspjehom za- 
vršilo 14 hrvatskih branitelja i članova njihovih obitelji iz Ogranka 
Krapina, Kluba branitelja Gornje Jesenje. Polaznici su u uvodnom 
dijelu savladali osnove rada na računalu, komunikaciju među ra- 
čunalima, korištenje Interneta i elektroničke pošte, te rad u Office 
programima kao što su Word i Excel. 

Svi polaznici tečaja dobili su u trajno vlasništvo DVD stik sa 
projektom i slikama sa tečaja i prigodnu Diplomu za uspješno za- 
vršeno informatičko osposobljavanje. 

Uz prigodnu Zahvalnicu predsjednik podružnice UDVDR Kra- 
pinsko-zagorske županije Stjepan Pavliša ing.el. zahvalio je na- 


čelniku općine Jesenje Ivanu Maligecu na pomoći u organizaciji 
prvog tečaja uz uvjerenje da će se ovakvi tečajevi nastaviti i dalje 
po općinama i gradovima diljem Zupanije, a nije isključeno da se 
na proljeće ponovo u Jesenju održi još jedan takav budući da po- 
stoji interes branitelja. 
e 


SANIRANO KLIZIŠTE 


Na području Općine Ra- 
doboj s vremena na vrijeme 
pojavljuju se klizišta na pro- 
metnicama i drugim mjesti- 
ma. Jedno od takovih nastalo 
je prošlog mjeseca u Rado- 


bojskom Orehovcu. Zahvalju- 
jući brzoj intervenciji klizište 
je sanirano. Izgrađen je pot- 
porni zid u dužini od oko 10 
metara i potom normaliziran 
promet na lokalnoj cesti. 


ŽELIMO SRETNE | ZADOVOLJNE OBITELJI 


Povodom Međunarodnog 
dana borbe protiv nasilja nad 
ženama, Ženska inicijativa i 
interesni odbor mladih HNS-a 
podružnice Radoboj u nedje- 
lju 25. listopada organizirali 
su akciju podjele prigodnih 
letaka i ruža od papira kako bi 
mještane Radoboja podsjetili 
na važnost skladnog života u 
obiteljima. Svjedoci smo, na- 


ime, činjenice da dom i obitelj 
ina ovom našem prostoru koji 
put predstavljaju mjesto opa- 
snog i ponižavajućeg življenja 
i provođenja nasilja nad žena- 
ma. Želja organizatora akcije 
bila je osigurati bolje sutra, 
sretnije, zadovoljnije i zdravi- 
je obitelji. Zato treba u svakoj 
prilici reći NE nasilju nad žena- 
ma.(K.H.) 


POVEĆATI BIORAZNOLIKOST U ŠUMAMA 


Javna ustanova za upravljanje zaštićenim prirodnim vrijed- 
nostima na području KZŽZ-e i Hrvatski šumarski institut pokre- 
nuli su projekt- “Unošenje zavičajnih vrsta drveća i voćkarica 
u šumski ekosustav privatnih šuma na području KZZ-e. Pred- 
stavljanje spomenutog projekta održano je 4. prosinca u pro- 
storijama Lovačkog doma u Cerju, a na njemu su sudjelovali 
predstavnici pokretača spomenutog projekta, Hrvatskih šuma 
-Sumarije Krapina, poljoprivredne savjetodavne službe KZZ-e, 
predstavnici udruga privatnih šumovlasnika, delegacija OŠ Je- 
senje i ostali zainteresirani. O vrijednosti ovog projekta kojim se 
nastoji povećati bioraznolikost u privatnim šumama govorio je 
mr.sc. Miljenko Zupanić iz Šumarskog instituta Centra za urbane 
i privatne šume iz Varaždina. 

Govoreći o stanju privatnih šuma na području naše Županije 
istaknuo je kako je ono zadovoljavajuće gledajući na zalihe drv- 
ne mase, veći je problem biološka raznolikost u šumama koja je 
nešto slabija. Iz tog razloga pokrenut je spomenuti projekt kako 
bi se unošenjem zavičajnih vrsta drveća i voćkarica pridonijelo 
povećanju raznolikosti šumskih staništa te cjelokupnog živog 
svijeta koji je vezan uz ta staništa. Projekt će se provoditi u su- 
radnji sa udrugama privatnih šumovlasnika preko kojih će zain- 
teresirani članovi moći nabaviti besplatni sadni materijal koji će 
biti proizveden u rasadniku Hrvatskog šumarskog instituta. 


ua 


STANOVNICI OPĆINE RADOBOJ VIDE ŠTO SMO RADILI 


NA KRAJU 2012. POSTAVILI SMO NEKOLIKO PITANJA NAČELNIKU OPĆINE RADOBOJ S CILJEM DA STA 
JE OSTVARENO 1 STO Bi TEK TREBALO DA ZIVIMO SRETNIJE | BOLJE: EVO NASIH PII 

Radobojsko - Jesejanski list: Na 
kraju smo još jedne kalendarske 
godine. Za Vas je počela ulaskom 
u Sabor, nastavljena odlaskom na 
drugu odgovornu dužnost i obav- 
ljanjem poslova načelnika Općine 
Radoboj na volonterskoj osnovi. 
Uz sva ta zbivanja godina, koja je 
eto na odlasku, ostat će u Općini 
Radoboj kao jedna od najuspješ- 
nijih. Mnogo je toga planirano, 
pripremano i ostvareno. Gotovo 
da nema područja na kojem nije 
napravljeno barem nešto. 


Gospodine načelniče, što je 
ipak u toj godini bilo najvažnije i 
što će se najduže pamtiti? 

Anđelko Topolovec: Ova godina 
je za mene bila izrazito dinamična i 
sami ste rekli da se u mojem životu 
puno toga izmijenilo, no mislim da 
je sve išlo u dobrom smjeru. Da, po- 
četkom godine sam nakon kratkog 
perioda u Saboru otišao na mjesto 
člana Uprave poduzeća Narodne no- 
vine i mislim da sam time napravio dobar potez. Mislim da time 
nisam naštetio ni stanovnicima Krapinsko-zagorske županije, 
niti Općine Radoboj koji su me izabrali, jer sam rad u Saboru 
ne znači nužno da ćete dati značajan doprinos svojem kraju. 
Rad u Saboru je mnogo kompleksniji nego što izgleda na tele- 
vizijskim prijenosima, a lobirati i davati amandmane se može i 
izvan samog Sabora. 


Jai moji kolege iz Zagorja koji su nakon izbora otišli u izvrš- 
nu vlast u svakom trenutku u mislima imamo ljude koji su nas 
izabrali, a mislim da se to itekako vidi i sve više će se vidjeti na 
svakom koraku u županiji. Što se tiče same općine Radoboj i tu 
su postignuti značajni rezultati i možda ne bih ništa posebno 
isticao. 


Ali moram spomenuti da je ove godine praktično dovršena 
rekonstrukcija Rimske ceste koja je ujedno postala županijska, 
otvorena je Stara hiža na Bregima Radobojskim, u gradnji su 
nogostupi, asfaltirane su neke dionice cesta, uređena su dječja 
igrališta, postali smo Općina prijatelj djece, čekamo rješavanje 
papirologije i dobivanje uporabne dozvole za Pokazno-eduka- 
cijski centar i planinarsko-poučna staza Putevima orhideja, škola 
je dobila novu fasadu, dalje se radi na uređenju javne rasvjete... 
Također se nastavilo sa društvenim programima, poticajima za 
novorođenčad, subvencijama za vrtić, pomažemo udrugama 
na području općine. Mislim da stanovnici Radoboja to vide i 
znaju cijeniti. 

Radobojsko-Jesejanski list: Svaka vlast, pa tako i ova 
naša u jedinici lokalne samouprave može bolje ili lošije 
funkcionirati ovisno o suradnji svih političkih opcija. Kakva 
je bila suradnja sa političkim strankama koje imaju svoje 


predstavnike _ u Općin- 
skom vijeću i odgovara- 
jućim tijelima Općine? 

Anđelko Topolovec: Su- 
radnja sa strankama, kako 
vladajućim tako i oporbe- 
nim je najmanje što mogu 
reći zadovoljavajuća. Svi 
partneri u koaliciji su bili 
vrlo aktivni i konstruktivni, 
a prijedloge koje su davali 
na koalicijskim sastancima 
prije sjednica Općinskog 
vijeća smo ostvarili. Naj- 
bolji primjer za to da je 
ovogodišnji općinski pro- 
račun donesen jednogla- 
sno. Oporba je konstruk- 
tivna, pa stoga i uvažimo 
neke njihove prijedloge. 
Cak bih se usudio reći da 
bi naša oporba mogla biti 
uzor nekim drugima. 


Radobojsko-Jesejanski list: Koliko koristi ima Općina 
od dobre suradnje sa odgovarajućim organima države, žu- 
panije i ostalim strukturama društva? 


Anđelko Topolovec: Ovdje ću iskoristiti priliku i uputiti za- 
hvale. Prvenstveno se zahvaljujem Krapinsko-zagorskoj župa- 
niji, bivšem županu Siniši Hajdaš Dončiću, o.d. županice So- 
nji Borovčak i dožupanu Anđelku Ferek Jambreku koji su od 
početka svoga mandata čvrsto uz nas, kako financijski tako i 
stručno. Županija je po raznim osnovama ove godine na račun 
Općine doznačila više od 350.000 kuna što za nas nikako nije 
zanemariv iznos. 


Osim njih, moram pohvaliti i županijske institucije, poglavi- 
to JU za upravljanje zaštićenim prirodnim vrijednostima KZŽ, 
njihovom bivšem ravnatelju Ivanu Ištoku i o.d. ravnatelja Dijani 
Klasić, te Zupanijskoj upravi za ceste i njihovom bivšem rav- 
natelju Jasminu Krizmaniću i sadašnjem Željku Vincelju. Svi su 
oni dali značajan doprinos da Radoboj izgleda kao jedno mo- 
derno mjesto u kojem je ugodno živjeti. Moramo se pohvaliti 
i dobivenim sredstvima od raznih ministarstava, pa smo tako 
do ovog trenutka dobili više od milijun kuna, najviše od Mini- 
starstva regionalnog razvoja i fondova EU, Ministarstva kulture 
i Ministarstva turizma. 


Osim toga, prijavili smo neke projekte za koje rezultate oče- 
kujemo dogodine. Uglavnom, intenzivno radimo na pripremi 
projekata kojima planiramo pokrenuti gospodarstvo, ponajvi- 
še kroz turizam i poljoprivredu kao njegov servis. 


Radobojsko - Jesejanski list: Godina, koja je pred nama 
je između ostalog i izborna. U svibnju 2013. birat će se na- 
čelnici, gradonačelnici, župani i vijećnici. Što će biti glavni 


VESELE I SRETNE BOŽIĆNE I NOVOGODIŠNJE BLAGDANE 
ŽELE SVIM STANOVNICIMA OPĆINE RADOBOJ, POSLOVNIM 
PARTNERIMA I SVIM LJUDIMA DOBRE VOLJE: 

NAČELNIK OPĆINE RADOBOJ, ANĐELKO TOPOLOVEC 


PREDSJEDNIK OPĆINSKOG VIJEĆA, ALOJZ SAJKO 


ZAMJENIK NAČELNIKA JOSIP KRLEŽA 


ČLANOVI OPĆINSKOG VIJEĆA RADOBOJ I 
DJELATNICI UPRAVNOG ODJELA OPĆINE 

LOVNIŠTVO SAZNA ŠTO VIŠE DETALJA 0 TOME ŠTO 
TANJA | ODGOVORA NACELNIKA 


pravci djelovanja Općine Radoboj u idućem mandatnom 
razdoblju, odluče li se birači dati povjerenje ljudima koji 
sada vode Općinu Radoboj? 


Anđelko Topolovec: Prvenstvo dajem obrazovanju. Tako je 
u programu proširenje Osnovne škole Side Košutić, kako bi osi- 
gurali jednosmjensku nastavu i cjelodnevni boravak djece u 
školi. Osim toga smo svim učenicima osigurali besplatni prije- 
voz autobusom i vlakom. Zatim je u planu uređenje i dograd- 
nja dječjeg vrtića u Jazvinama. 


Nastavit ćemo sa stvaranjem imidža Radoboja kao poželj- 
ne turističke destinacije za što ona zbog svojih pitomih bre- 
ga i netaknute ljepote, te odlične prometne povezanosti ima 
potencijal. U planu je izgradnja turističkog naselja, uređenje 
hostela, otvaranje jedinstvenih ugostiteljskih sadržaja, izgrad- 
nja sportsko-rekreacijskog centra koji bi žičarom povezivao 
centar Radoboja sa vrhom Strahinjčice, daljnje uređenje pje- 
šačkih i biciklističkih staza, otvoriti će se Zavičajna zbirka... 


Nadalje, uz veliko zalaganje pomoćnika ministra poljopri- 
vrede Luke Čuljka ćemo sljedeće godine početi sa investici- 
jama u vodne resurse - rješavanje pitanja vodoopskrbe na 
području općine kroz izgradnju magistralnih vodova i novog 
bazena, uređenje potoka itd. u vrijednosti od 8 milijuna kuna. 
Županijska uprava za ceste planira realizaciju projekata uz žu- 
panijske ceste, urediti mostove u Jazvinama i u naselju Mikši 
i nastaviti sa gradnjom nogostupa. Nastaviti ćemo sa pripre- 
mom projektne dokumentacije za važne projekte, posebice za 
izgradnju kanalizacije kroz općinu. 


Dopustite mi da budem malo slikovit, pa ću reći da što se 
tiče pripreme različitih projekata mi vozimo tako brzo da nam 
mnogi gradovi i općine u županiji više ni ne vide leđa, a tako 
ćemo i nastaviti, bez kočenja. I dalje ćemo nastaviti voditi bri- 
gu o društvenim potrebama, na sve načine pomoći radu Župe 
i obnovi Crkve, Zupnog dvora i kapele Sv. Jakova, financirati 
ćemo socijalne potrebe. No, želim svim stanovnicima Radobo- 
ja uputiti jednu molbu - imamo viziju o Radoboju kao jednom 
od bisera kontinentalnog turizma, a za to trebamo sve vas. 
Svako vaše djelovanje, rad, ponašanje trebaju biti usmjereni 
ka stvaranju takvog imidža. Općina može sagraditi sportsko- 
rekreacijski centar, urediti centar općine da bude najljepši, ali 
su ljudi ono što neko mjesto čini turističkim. Tu prvenstveno 
mislim na iskorištavanje naših poljoprivrednih resursa, jer ne 
želim da turisti dolaze pa da ih se nudi proizvodima iz super- 
marketa. Oni traže domaće i to su spremni platiti, i to po višim 
cijenama nego inače. To možemo samo svi zajedno, ali onda 
ćemo i svi zajedno bogatije živjeti. 

Radobojsko-Jesejanski list: Što možete na kraju godi- 
ne poručiti stanovništvu Općine Radoboj uz nadolazeće 
blagdane? 


Anđelko Topolovec: Ovdje ću se nadovezati na prethodne 
rečenice. U vjeri i nadi da ćemo zajedno ostvariti sve što smo 
ovdje naznačili, stanovnicima općine Radoboj čestitam Božić i 
upućujem želje za puno zdravlja, osobnog napretka i uspjeha 
u 2013. godini. (Razgovor vodio: Vinko Rihtar) 


Nevrijeme koje je radobojsko područje pogodilo krajem li- 
stopada , među ostalim štetama, srušilo je i stari drveni središnji 
križ na radobojskom mjesnom groblju. Tako je , vjerojatno prvi 
put u povijesti radobojskog groblja blagdan Svih Svetih prošao 
bez središnjeg križa. 

Općina Radoboj, koja upravlja i brine se o održavanju groblja 
krenula je u akciju izrade i podizanja novog križa. Nakon priku- 
pljenih ponuda sklopljen je ugovor o izradi novog križa, koji je 
postavljen na mjesto starog. 

Novi, mramorni, križ u srijedu 12. prosinca blagoslovio je ra- 
dobojski župnik vlč. Ivica Bačun, a središni dio groblja dobio je 
novi ljepši izgled. 


ODOBRENI SVI ZAHTJEVI 


ŠESNAEST UČENIKA SREDNJIH ŠKOLA DOBILO JE POTPORU 
OPCINE RADOBOJ ZA SMJESTAJ U UGENIGKIM DOMOVIMA 


Općina Radoboj kao Općina prijatelj djece vodi brigu o po- 
trebama djece i brine se za njihovo školovanje. Općina je učenici- 
ma i ove školske godine, u suradnji s Ministarstvom i Krapinsko- 
zagorskom županijom, omogućila besplatan prijevoz vlakom i 
autobusom. 


Osim toga, kao najvažnija strateška odrednica slijedećeg raz- 
doblja planira se dogradnja zgrade središnje škole u Radoboju, 
kako bi se za sve učenike omogućila jednosmjenska nastava i 
cjelodnevni boravak u školi, a u Jazvinama se u zgradi područne 
škole planira dogradnja i otvaranje vrtića. 


Krajem studenoga Općina je objavila Javni poziv za priku- 
pljanje zahtjeva za sufinanciranje troškova smještaja redovitih 
učenika srednjih škola u učeničkim domovima, za školsku godi- 
nu 2012./13. Na natječaj je pristiglo 16 zahtjeva, te je kontrolom 
utvrđeno da svi udovoljavaju uvjetima Natječaja, pa su i odobre- 
ni. 


Načelnik Općine Radoboj Anđelko Topolovec donio je odlu- 
ku da će se troškovi smještaja učenika srednjih škola u učenič- 
kim domovima sufinancirati sa 50% od ukupnih troškova. Na taj 
način pomaže se obiteljima čija se djeca školuju u udaljenijim 
mjestima što u vrijeme tankih kućnih budžeta dodatno poveća- 
va trošak. 


SVOJIM ČLANOVIMA I OSTALIM STANOVNICIMA 
OPĆINE RADOBOJ SRETAN BOŽIĆ I USPJEŠNU 2013. 
GODINU ŽELI: 

UDRUGA UMIROVLJENIKA OPĆINE RADOBOJ 


“o 

OSVRT NAČELNIKA OPĆINE JESENJE, IVANA MALIG 


Planom za 2012. godinu zacrtali smo programe kojima nastoji- 
mo u datim materijalnim okvirima učiniti što je više moguće kako 
bi poboljšali kvalitetu života naših sumještana. Kraj godine je pri- 
goda da se vidi koliko smo bili uspješni u ostvarenju naših planova 
i želja odnosno koliko smo od planiranog uspjeli realizirati. 


Svjesni smo važnosti E 12) ane rem pa 
tako u ceste, vodoopskrbu, javnu rasvjetu i niskonaponsku mrežu, 
uređenje groblja ulažemo već godinama, no još uvijek postoji po- 
treba ulaganja u sve te oblike infrastrukture. | ove smo godine zna- 
čajna sredstva uložili u izgradnju naših cesta gdje će biti novoas- 
faltirano 1500 metara nerazvrstanih cesta u vrijednosti 600.000,00 
kuna. Sanirana su i uređena klizišta u zaselku Osredečki i na cesti 
za Donje Jesenje u predjelu Stubljenica. 

Radilo se i na vodoopskrbi gdje je završen postupak ishođe- 
nja građevinske dozvole za vodospremnik koji će biti priključen 
na novi vodopskrbni sustav koji nam dolazi iz smjera Žutnice. Za 


taj projekt imamo izrađenu dokumentaciju i uspjeli smo dogovo- 
riti sa Hrvatskim vodama načine financiranja, a početak radova 
očekujemo u prvim mjesecima 2013. godine. Paralelno sa isho- 
đenjem dokumentacije radilo se na izgradnji vodovodne mreže 
u Gornjem Jesenju između zaselka V. Selo-Soštarići. Pri kraju su 
radovi na adaptaciji Doma kulture koji obuhvaćaju izradu fasade, 
novog pokrova, izmjenu sve vanjske drvene stolarije i postavlja- 
nje toplinske izolacije na dvorani, vrijednost tih radova biti će cca 
650.000,00 kuna. 


Za Dan općine otvoreno je novouređeno dječje igralište. 


Nastavili smo sa sufinanciranjem rekonstrukcije niskonaponske 
mreže u Donjem Jesenju i Cerju koju su izveli djelatnici elektre. 


I ove godine na posebnoj su nam brizi mladi, pa za njih provo- 
dimo brojne aktivnosti. Financijska pomoć daje se roditeljima već 
za rođenje djeteta, sufinancira se boravak djece u dječjem vrtiću, 
mala škola, izvannastavne aktivnosti i prijevoz osnovnoškolaca. Za 
srednjoškolce osiguravamo pomoć u prijevozu koji je za njih sada 
besplatan. Dodjeljujemo učeničke stipendije, jedna smo od rijet- 
kih općina koja osigurava stipendije za sve redovite studente sa 
svog područja i posebno veseli što taj broj nije malen. Osim toga, 
izgradili smo i uredili dječje igralište u Gornjem Jesenju dok su na 
Brdu izvedeni zemljani radovi, još nam predstoji montirati sprave 
koje su već nabavljene. 

Na stalnoj su nam brizi i naši mještani slabijeg imovnog stanja, 
umirovljenici i oni najstariji kojima pomažemo na razne načine, 
od pomoći u naravi, finacijske pomoći te kroz realizaciju programa 
Pomoć u kući koji provodi Gradsko društvo CK Krapina. 


Kroz program Javnih radova ove smo godine zaposlili naših 


Najveća investicija Općine Jesenje u ovoj godini je uređenje Doma kulture. 

sedmero mještana koji su već dulje vrijeme prijavljeni na Zavodu 
za zapošljavanje i time im pripomogli da barem malo ublaže svo- 
ju tešku financijsku situaciju. 


Nastojimo financijski pratiti i rad naših udruga, na koje smo 
posebno ponosni, jer se, zahvaljujući njima, o Jesenju govori i 
izvan granica naše domovine. 


U današnjim uvjetima života znamo cijeniti važnost ovog 
prelijepog okoliša, pa_u tom dijelu stvaramo uvjete za reciklažu 
otpada u svakom domaćinstvu, za koja smo nabavili još po jed- 
nu kantu. Ljepotu prirode željeli bismo pokazati putem uređenih 
pješačko biciklističkih staza, pa smo s tim projektom, kao i mno- 
gim drugima, aplicirali na moguće izvore sredstava. 

Dakle, imamo projekte koji će vjerujem biti prepoznati i od re- 
sornih ministarstava i Županije, na čije se natječaje i javne pozive 
redovito kandidiramo. 

Koristim priliku da se zahvalim svima koji su imali razumije- 
vanja i koji su na bilo koji način pomogli da realiziramo zacrtane 
programe te time doprinijeli da život naših sumještana bude ljep- 
ši i kvalitetniji jer oni to svakako zaslužuju. 

Za nadolazeće Božićne blagdane u ime predsjednika i članova 
općinskog Vijeća, djelatnika UO općine, svojeg zamjenika i u svoje 
osobno ime želim svim svojim sumještanima obilje zdravlja, sre- 
će, poslovnog uspjeha te dobre volje, bez koje se ništa na svijetu 
ne može pokrenuti, ljubavi, bez koje bi svaki trud bio uzaludan i 
strpljenja prema sebi samima i svojim bližnjima. 


OPĆINA JESENJE DODIJELILA 10 UČENIČKIH 
| 32 STUDENTSKE STIPENDIJE 


Povjerenstvo za dodjelu stipendija obradilo je 54 pristigla 
zahtjeva, te je na temelju Pravilnika o kriterijima i postupku za 
dodjelu stipendija odabralo 10 srednjoškolaca koji stječu pravo 
na dodjelu stipendije u iznosu od 300,00 kn mjesečno, dok će svi 
redovno upisani studenti njih 32-oje ostvariti pravo na studentske 
stipendije u iznosu 500,00 kuna. Potpisivanje ugovora za stipendi- 
ranje održano je u vijećnici općine Jesenje, a dobitnicima stipen- 
dija uspješni nastavak i završetak školovanja poželio je načelnik 
Ivan Maligec. 


Zahvaljujući u ime primatelja stipendija studentica Petra Ko- 
vačec je istaknula; Kao jedan od dobitnika stipendije izuzetno 
sam zahvalna općini Jesenje što je srednjoškolcima i nama stu- 
dentima omogućila dobivanje stipendije. To je veliki korak i velika 
investicija jedne male općine u razvoj znanja, naša općina time 
pokazuje da vjeruje u nas i da joj je stalo da u što boljim financij- 
skim i socijalnim uvjetima prolazimo kroz svoje školovanje. Nama 
ti novci zlata vrijede i ovom prilikom bih se željela još jednom na 
tome zahvaliti u svoje i u ime svih dobitnika. Sve pohvale općin- 
skom vodstvu! 


O PRORAČUNU JAVNO 


Nastavljajući dobro  pri- 
hvaćenu tradiciju, načelnik 
Općine Radoboj, Anđelko To- 
polovec, pripremio je prijedlog 
općinskog proračuna za iduću 
godinu i organizirao tribinu 
kako bi se zainteresirani mo- 
gli upoznati sa financiranjem 
aktivnosti i dati svoje primjed- 
be. Javna tribina održana je 7. 


prosinca i unatoč malom broju 
zainteresiranih pokazala da je 
ovo dobar način informiranja 
stanovništva o najvažnijim pi- 
tanjima. Očekuje se, da će pro- 
račun usvojiti općinski vijećnici 
krajem ovog mjeseca, a o deta- 
ljima ćemo pisati u slijedećem 
broju Radobojsko-Jesejanskog 
lista.(vir) 


MJESEC DARIVANJA 


Mjesec prosinac je uz izražavanje najljepših želja i mjesec 
darivanja. Tog se sjetila i Podružnica Hrvatske narodne stranke 
Radoboj pa su članice Ženske inicijative i Mladi HNS-a prigodom 
blagdana Sv. Nikole posjetili dvije samohrane majke koje imaju 
po troje djece i predali im prigodne poklone. 


Akcija 
darivanja 
nastavljena (4 
je u nedjelju 
16. prosinca 
kada su čla- 
nice i članovi 
HNS-a u cen- 
tru Radoboja 
mještane 
obradovali 
simboličnim 
poklonima 
te ukrasima 
za bor, koje 
su sami izra- | 
dili. 

(K.H.) 

kronike zbivanja u Općini Radoboj. 


IDEMO U SABOR 


Početak siječnja bio je više nego uspješan za neke političare iz Ra- 
doboja. Naime, na prosinačkim parlamentarnim izborima Dunja Špo- 
ljar i Anđelko Topolovec izabrani sa zajedničke liste SDP-HNS-IDS-HSU 
u Hrvatski sabor. Prvi put u povijesti radobojsko je područje dobilo dva 
zastupnička mjesta. Izborni rezultati ubrzo su donijeli i neke konkretne 
aktivnosti. U Radoboj je tako stigla novoizabrana ministrica zaštite oko- 
liša i prirode dr.sc. Mirela Holy. Boravila je u OŠ Side Košutić, razgovarala 
s općinskim čelnicima i obišla prostor buduće Zavičajne zbirke i eduka- 
cijsko-informativnog centra zaštite prirode. Nisu izostala obećanja za 
dodjelu odgovarajuće novčane pomoći, a rezultat toga su radovi na 
uređenju zgrade i okoliša Zavičajne zbirke i edukacijsko-informativnog 
centra zaštite prirode. 

U prvom mjesecu 2012. godine proveden je i referendum za ulazak 
Hrvatske u Evropsku uniju. Birači s područja Općine Radoboj nisu se 
pokazali kao veliki pobornici ulaska u EU. Prema podacima Državnog 
izbornog povjerenstva ostvarili su najlošiji rezultat u Krapinsko-zagor- 
skoj županiji, a ipak se njih 54,65% izjasnilo ZA. 


"Ministrica'Holyu'Radoboju. 


DOGRADNJA ŠKOLE U RADOBOJU 


Mjesec veljača, uglavnom pripada maškarama i njihovim spelan- 
cijama. Bilo je tako i 2012. godine. U općini Radoboj najavljene su tih 
dana značajne akcije. Javnosti je predstavljen prijedlog dogradnje 
školske zgrade i najavljena mogućnost zatvaranja područnih škola u 
Gornjoj Šemnici i Jazvinama. Prijedlozi su naišli na različite reakcije od 
onih kako je to dobro za buduće naraštaje školske djece do onih koji su 
prišli potpisivanju peticije protiv zatvaranja područnih škola. U među- 
vremenu su pripremljeni svi potrebni dokumenti, dobivene su dozvole 
za početak radova, ali nije učinjen zadnji korak, osiguranje potrebnih 
financijskih sredstava. 


Nakon dva mjeseca saborskog mandata načelnik Općine Rado- 
boj, Anđelko Topolovec, odlazi na novu dužnost. Imenovan je za člana 
uprave Narodnih novina, a svoje mjesto u Saboru prepustio je grado- 
načelniku Lepoglave Marijanu Škvariću. 

Veljača je donijela i dosta snijega te najnižu temperaturu od -15“C 
u Radoboju. 


"AE Seno p i [RP 
SJNanosi snijega vrlo/sujbrzo uklonjeni 
(hz kh A 247 


JOŠ JEDNA USPJEŠNA GODINA 


Iza nas je dvanaest mjeseci 2012. godine koja je bila teška, ali i uspješna, barem kad se to odnosi na aktivnosti na području 
Općine Radoboj. U svakom od prošlih mjeseci događalo se nešto, više ili manje značajno, što bi trebalo zapamtiti. Evo kratke 


VELIKI POŽARI 
I REKONSTRUKCIJA CESTE 


Ožujak 2012. godine biti će zapamćen po jednom od najvećih šum- 
skih požara na radobojskom području. Uz desetak manjih požara na 
otvorenom 22. ožujka počela je gorjeti južna strana Strahinjčice od za- 
selka Kamenečki prema samom vrhu. Gotovo tjedan dana vatrogasci iz 
gotovo svih dijelova Krapinsko-zagorske županije bili su angažirani na 
gašenju uz velike napore akcija je uspješno privedena kraju, ali je ostalo 
oko 300 hektara izgorjele šumske površine. 


Lijepo vrijeme omogućilo je u mjesecu ožujku nastavak radova na 
rekonstrukciji Rimske ceste. Uz veliko razumijevanje vlasnika zemljišta 
uz samu trasu ceste, Radoboj je dobio prvi kružni tok i modernu pro- 
metnicu. 


0 


radovi na rekonstrukciji Rimske ceste. 


CESTA JE OTVORENA 


Kada su najavljivani radovi na rekonstrukciji i proširenju ceste od 
Radoboja prema Gorjanima i dalje kroz Očuru do Novog Golubovca, 
bilo je dosta onih koji su sumnjali u taj projekt. No, nakon obavljenih 
pripremnih radova, osiguranih financijskih sredstava i odabira izvođača 
u 2011. godini krenuli su sami radovi. 

Nastavljeni su početkom 2012. da bi 23. travnja i službeno Rimska 
cesta bila otvorena i svrstana u rang županijskih cesta. Ostali su, doduše 
još radovi na dijelu gdje cesta prolazi kroz naselje i gdje će se trebati 
porušiti koja ograda ili druga građevina izgrađena preblizu same trase. 


[OvakojeprilikomjotvaranjalizgledalalkekonstruiranajRimskafcesi 

ZAKAJ NESMEM POVEDATI KAJ 


Kada se među odabranim literarnim radovima učenika osnovnih 
škola s područja cijele Hrvatske, pristiglim na natječaj kojeg organizi- 
ra Kulturno-prosvjetno društva Side Košutić Radoboj, sredinom svibnja 
na manifestaciji Dani Side Košutić našla i pjesmica Domaća rieč učenice 
7. razreda Antonije Markuš iz Stubičkih Toplica svi su nazočni snažno 
zapljeskali. Kako i ne bi kad autorica već u prvom stihu piše... - Zake 
škole nesmem povedati Kaj? Dokaz je to da premalo vodimo računa o 
našem dragom Kaj-u i da bi ga valjalo mnogo više vrednovati i njego- 
vati. Tome eto među malobrojnima doprinosi i radobojsko Kulturno- 
obrazovno društvo Side Košutić, koje je i 2012. godine organiziralo u 
mjesecu svibnju brojne manifestacije i doprinijelo popularizaciji Rado- 
boja na širim prostorima. 

Zahvaljujući brizi načelnika i zaposlenih u Općini, Radoboj i dru- 
ga mjesta u proljetnim mjesecima dobivaju ljepši izgled. Uz skromna 
sredstva, ali u puno ljubavi i pažnje zasađene su brojne sadnice cvijeća, 
uređene su kućice autobusnih stajališta i redovito se kosi trava uz pro- 
metnice. 


Jedna (od Grejuib Površina Kojelsu u meci svibi 
pe ge vfA 
za“ 


MAŽORETKINJE 17 IZ SLOVAČKE U 
RADOBOJU 


Uz sve kulturno-povijesne znamenitosti posljednjih godina ime 
Radoboja pronose i naše mažoretkinje. Zahvaljujući dobroj suradnji 
s mažoretkinjama iz Desinića, ostvareno je i gostovanje mažoretkinja 
iz Slovačke u Radoboju. Bio je to nastavak uzajamnih posjeta, koji bi 
trebali postati tradicionalni, jer je tom prilikom dogovoren odlazak ra- 
dobojskih mažoretkinja u Slovačku u 2013. godini. 

Početak lipnja 2012. donio je lijepo priznanje učenici radobojske 
škole, Kristini Košutić. Na manifestaciji Antun Mihanović u Klanjcu, do- 
bila je prvu nagradu za pjesmu Gde god bila. To nije Kristinina prva, ni 
jedina nagrada, pa je za pretpostaviti da će Radoboj možda dobiti još 
jednu poznatu književnicu. 


Pg E aa RadobojalilDesinića| 
[školskomligralištujujRadobojuš 


NI LJETO NIJE BILO BEZ 
DOGAĐANJA 


Za mnoge sredine nezamislivo, za Radoboj normalno. Usred ljeta 
u mjesecu srpnju održana je sjednica Općinskog vijeća. Raspravljalo se 
među ostalim o izvješću općinskog načelnika Anđela Topolovca o tome 
što je radio u prvom polugodištu 2012. godine. Vijećnici su zaključili da 
su aktivnosti i ostvareni rezultati unatoč velikim teškoća zadovoljava- 
jući, jer se i bez velikih sredstava dobrom organizacijom posla mnogo 
toga može realizirati. Na toj je sjednici svečanu prisegu kao vijećnica 
dala Kristina Jurinjak, koja je u Klubu vijećnika HDZ-a zamijenila Matiju 
Oraića. 


Ljeto je bilo i u znaku bogate sportske aktivnosti u Jazvinama, gdje 
se još jednom kao vrsni organizator pokazala Kulturno-športska udru- 
ga građana Josip Poljak. Uz turnire i lige malog nogometa, održana su 
natjecanja u odbojci na pijesku bilo je tu i drugih zanimljivih zbivanja, 
koja su popratili brojni gledatelji. 

Istovremeno su nastavljeni radovi na uređenju nogometnog igrali- 
šta u Radoboju, gdje su prostorije, ograda i tribine dobili novi sjaj. 


Prošlog ljetali i tribine uz: nogometno igralište! u lRadoboju dobile SU 
KB novi IA | = : : : 


STARA HIŽA PREDANA 
NA KORIŠTENJE 


Kolovoz će ostati u pamćenju mještana Radobojskih Brega. Dovr- 
šeni su radovi na postavljanju i uređenju Stare hiže i prostor je predan 
na korištenje svim zainteresiranim. Uz samu zgradu uređeno je i dječje 
igralište, a svečanost je popraćena i brojnim sportskim susretima na za- 
dovoljstvo velikog broja mještana i gostiju. 

Središnji događaj u Župi Radoboj bilo je obilježavanje blagdana Ve- 
like Gospe kod kapelice majke Božje Lurdske. U ranim jutarnjim satima 
25. kolovoza šezdesetak vjernika iz Radoboja je biciklima krenula na bi- 
ciklističko hodočašće u Mariju Bistricu. Ovo je bila treća godina kako se 
organizira taj vid odlaska u Svetište Majke Božje Bistričke i svake godine 
ima sve veći broj sudionika. 


(OtvorenalješstarajhižalnajRadobojskimlBregima? 


€ vo 

OPĆINA RADOBOJ U 2012. GODINI 


UREĐENE BICIKLISTIČKE STAZE 


Uspješno održavanje Biciklijade uz obilježavanje Dana općine rezul- 
tiralo je uređenjem biciklističkih staza na području Radoboja. Bicikli- 
stička staza Rimska cesta vodi istoimenom prometnicom do područja 
Općine Jesenje, gdje se nastavlja, ana samom području općine Rado- 
boj duljina joj je 5,5 km. 

Druga staza dobila je ime Mirna, za bicikliste je nešto lakša, jer nema 
velikih uspona, a duljina joj 6 km. Za otvaranje tih staza iskorišten je 
Svjetski dan bez automobila, čime se Općina Radoboj pridružila onima 
koji manje koriste automobile, a više bicikle. 


Za četrdeset jednog mališana početak rujna značio je polazak u 
školu. U prvi razred u Radoboju je upisano ukupno njih 21. Od toga 11 
djevojčica i 10 dječaka. U Gornjoj Šemnici po prvi put je u školske klupe 
sjelo 10 prvašića, 4 djevojčice i 6 dječaka, dok su u prvom razredu škole 
u Jazvinama 6 djevojčica i 4 dječaka. 


Biciklističke su staze otvorene\u središtu Radoboja. 


DAN OPĆINE U PRIRODI 


Tradicionalno Općina Radoboj u listopadu obilježava svoj Dan, kao 
i OŠ Side Košutić Dan škole. Ove je godine umjesto u dvorani središnja 
proslava održana u prirodi. Zahvaljujući lijepom sunčanom danu na 
proplanku na južnim padinama Strahinjščice okupili su se domaćini i 
gosti kako bi uz prigodne riječi predsjednika Općinskog vijeća Alojza 
Sajka i načelnika Anđelka Topolovca prisustvovali otvaranju Staze orhi- 
deja. Cijelo ljeto uz stručni nadzor prof. Ljiljane Borovečki-Voska djelat- 
nici, koji u općini Radoboj obavljaju društveno korisne poslove uređi- 
vali su stazu i postavljali panoe na kojima zainteresirani mogu naći sve 
potrebne informacije o brojnim vrstama orhideja koje rastu na ovom 
području. 

Uzobilježavanje Dana škole učitelji, učenici i ostali djelatnici OŠ Side 
Košutić pobrinuli su se za organizaciju zanimljivih priredbi i izložbi. 


Proslava Dana općine u 
prirodi 


ud ATICKI 
PRADOBOJSKI 


OPĆINA PRIJATELJ DJECE 


Jedna od višegodišnjih inicijativa u studenom 2012. godine dobila 
je svoj željeni cilj. Općina Radoboj dobila je Povelju Općina prijatelj dje- 
ce. Priznanje je to za sve aktivnosti koje su na području Općine Radoboj 
pokrenute i realizirane za stvaranja boljih i ljepših uvjeta života najmla- 
đih, ali i obaveza da se tim smjerom nastavi i u idućim godinama. 


Nakon uspjelog dogovora obavljenog krajem kolovoza, studeni je 
donio i završetak zemljanih radova na gradnji šumske ceste, koja od za- 
selka Crneki vodi šumom do područja općine Jesenje. Cesta će u konač- 
nici biti široka do 4 metra, biti će uređena odvodnja i navožen kameni 
materijal tako da bude prohodna u svim vremenskim uvjetima. Ovaj je 
projekt realiziran zahvaljujući suradnji sa Upravom Hrvatskih šuma. 


Općina Radoboj poznata je i po nekoliko vrlo uspješnih privatnih 
poduzetnika. Primijetili su to i odgovorni u Hrvatskoj gospodarskoj 
komori Krapinsko-zagorske županije koji su Zlatnu kunu, kao znak pri- 
znanja za najbolje malo poduzeće dodijelili Dundo-prometu iz Jazvina. 
Vlasnik tvrtke, Marijan Dunaj, primio je tako drugi put u posljednjih se- 
dam godina, to značajno priznanje. 


PODUZETNIČKOG INKUBATORA 


Prostor u Staroj hiži na Radobojskim Bregima postao je mjesto stva- 
ranja novih programa, koji bi trebali doprinijeti razvoju Općine Rado- 
boj. Mladi visokoobrazovani stručnjaci različitih profila osmišljavaju tu 
projekte s kojima će Općina konkurirati za sredstva EU fondova. 


Za neke su ideje kao na primjer hostel, tradicionalna radobojska 
kuhinja, sportsko rekreacioni centar, seoski apartmani i tome slično za 
našu sredinu neostvarive, za neke su dobra tema za razgovor, a za mla- 
de stručnjake su vizija nekog budućeg razvoja radobojskog područja. 
Pa završimo godišnji pregled aktualnih zbivanja na području Općine 
Radoboj s nadom da će se nešto od novih ideja ipak realizirati, jer dosa- 
dašnja iskustva dokazuju da za to ima osnove. 


Ovako) bi negdje 'u'budućnosti moglo'izgledati apartmansko 
naselje u Radoboju. 

NOVOSTI IZ OŠ SIDE KOŠUTIĆ RADOBOJ 


U našoj je školi 
obilježen Dan sje- 
ćanja na Vukovar. 

Učenici 5. a su 
na satu razrednika 
razgovarali o Do- 
movinskom ratu i 
pisali su antiratne 
poruke, a učenici 
7.ai7.b su na sa- 
tovima hrvatskog 
jezika interpretirali 
djela koja sadrže 


ratnu tematiku, 
pisali antiratne | 
poruke _ i vlastita 
razmišljanja o Do- 
movinskom ratu i 
njegovim  strada- 
njima. 


Neke od njiho- 


18.11.1991. 


icaža 
== 


vih radova možete vidjeti u holu škole. 


Tako su na skroman način pridonijeli obilježavanju ovog 
datuma važnog za našu povijest. Ivana Frajzman, učiteljica hr- 


vatskog jezika 


VOLIM HRVATSKU 


Učenici naše škole osvojili 
su prvu nagradu na natječaju 
“Volim Hrvatsku 2012:"Turistič- 
ke zajednice Krapinsko-zagor- 
ske županije. 

U izboru najuspješnijeg 
likovnog rada učenika osnov- 
nih škola na temu Djeca čuvari 


prirode, prvu nagradu osvojio 
je rad učenika 6.b razreda, čla- 
nova likovne grupe: Lea Mu- 
tak, Marija Kiseljak, Dominik 
Kiseljak, Helena Horvat, Kristi- 
na Kranjčec pod vodstvom uči- 
teljice likovne kulture Martine 
Vincelj. Čestitamo! 


TERENSKA NASTAVA PREDMETNE NASTAVE 


22. studenoga 2012. Godine učenici od petog do osmog ra- 
zreda imali su terensku nastavu u Zagrebu. 

Učenici i učitelji okupili su se na parkiralištu škole s kojeg 
je polazak bio u 8:30 sati. U Zagreb smo stigli u 9:40 sati te su 
tada učenici petih i šestih razreda krenuli prema Hrvatskom pri- 
rodoslovnom muzeju, a učenici sedmih i osmih razreda prema 
Muzeju grada Zagreba. Nakon kratkog pješačenja stigli smo do 
željenih odredišta. Učenici su u Prirodoslovnom muzeju imali 
priliku vidjeti razne životinje i njihova staništa. Vidjeli su mnoge 
preparirane životinje: puno vrsta ptica, riba, divljih životinja, kao 
i ostatke nekih životinja (npr. dinosaura, mamuta, dupina, maj- 
muna...). U Muzeju grada Zagreba upoznali smo povijest grada 
od njegovog osnutka pa sve do danas. Nakon obilaska muzeja 
učenici su se uputili prema kazalištu ,Mala scena“ gdje su odgle- 
dali predstavu ,Kamenje“. Predstava je govorila o dvojici dječaka 
koji su svojom nepažnjom i bezobzirnošću ubili čovjeka. Na kraju 
su učenici mogli odlučiti jesu li krivi ili ne. 

Nakon napornog i zanimljivog dana, učenici su se vratili kući 
puni dojmova i novih spoznaja. Jelena Sajko, 7.a 


“4 


TERENSKA NASTAVA U VARAŽDINU 


27. studenoga 2012. učenici razredne nastave posjetili su grad 
cvijeća i baroka, Varaždin. 


U Hrvatskom narodnom kazalištu učenici su pogledali predstavu 
Bratac Jaglenac i sestrica Rutvica prema istoimenoj priči poznate hr- 
vatske književnice, Ivane Brlić-Mažuranić. Nakon predstave posjetili 
su Entomološki muzej ( Muzej kukaca) u kojem su mnogo naučili o 
kukcima koji su najbrojniji od svih životinja na našem planetu. Šeću- 
ći gradom učenici su posjetili centar grada, gradsku vijećnicu i Stari 
grad. Posjet Varaždinu završio je odlaskom u restoran Mc'Donalds. 

Puni lijepih dojmova učenici su put kući proveli uz pjesmu. 

Učiteljice razredne nastave 


U petak 30 studenog učenice naše škole sudjelovale su na zanimljivoj 
likovnoj radionici ,Modni vremeplov“ u organizaciji Muzeja krapinskih ne- 


andertalaca. 


Kroz igru i stvaralaštvo učenice su se educirale o odjeći, načinu odijeva- 
nja, te funkcionalnošću odjeće do današnjih dana. Naučile su izraditi skice 
za dizajn odjeće i samu izradu odjevnog predmeta. Na kraju radionice uče- 


nice su održale modnu reviju i izložbu likovnih radova. 


Martina Vincelj, učiteljica likovne kulture 

LIKOVNA RADIONICA 
UCENIKA [I RODITELJA 5.b 


Ugodno predvečernje druženje učenici i roditelji 6.b razre- 
da “Dizajnerske sekcije Radobojska škrinjica“ proveli su u izradi 
adventskih vjenčića. Roditelji su za “domaću zadaću“ zajedno s 
učenicima prikupljali potreban materijal (orasi, lješnjaci, žirevi, 
češeri, grana trsa, zrna kukuruza, graha, ...) te s velikom voljom 
puna dva sata izrađivali adventske vjenčiće. 


Hvala svim mještanima i roditeljima na pomoći zadruge u 
daljnjem radu kao i velečasnome Ivanu Bračunu koji nam je 
omogućio predstavljanje rada Zadruge kod svete mise kao i 
prodajni štand kod crkve u nedjelju, 18. 11. 2012. godine. 


Razrednica 6.b Ivanka Švaljek 


s 2 JoVole S 
KRAKA A 


t 
, 


š 
u 


. “ > 


Učenici 5.b razreda i nji- 
hovi roditelji proveli su ugod- 
no druženje u likovnoj radio- 
nici koja je održana u sklopu 
roditeljskog sastanka, 28. 11. 
2012. godine. 


Unaprijed pripremljene 


vrećice izrađene od papira, 


učenici i roditelji ukrasili su 
prigodnim božićnim —moti- 
vima. Vrećice su prilog pro- 
dajnom štandu — Učeničke 
zadruge povodom blagdana 
Svetog Nikole. 


Razrednica Martina Vincelj 


MIŠEVI I MAČKE NAGLAVAČKE 


Učenici razredne nastave prisustvovali su 29. studenoga 
2012. kazališnoj predstavi Miševi i mačke naglavačke. Predstava 
se održala u festivalskoj dvorani grada Krapine koji je ujedno i 
omogućio besplatno gledanje predstave za sve učenike. 

Glumci iz Hrvatskog narodnog kazališta Varaždin razveselili 
su učenike pjesmom, plesom i veselim dijalogom. 


Učiteljice razredne nastave 


DODJELA NAGRADE GJALSKI 
UCENICIMA SREDNJIH SKOLA 


U četvrtak 25.10.2012. u 
Gimnaziji A. G. Matoša u Za- 
boku dodijeljene su nagrade 
“Gjalski“ za učenike srednjih 
škola Krapinsko-zagorske i 
Varaždinske županije. 

Prva nagrada dodijelje- 
na je učenici Luciji Švaljek iz 
Srednje škole Krapina, men- 
tor prof. Stjepan Varjačić. 


Dodijeljenje su i dvije dru- 


ge nagrade od kojih je jedna 
pripala također učenici Sred- 
nje škole Krapina, Maji Ko- 
šutić, mentorica prof. Dunja 
Belošević. 

Učenice su pohađale našu 
osnovnu školu i žive u našoj 
općini, pa stoga od sveg srca 
čestitamo njima i njihovim 
mentorima, te im želimo i na- 
dalje puno uspjeha. 

PREZENTACIJA PROJEKTA UNOŠENJE 
VOĆKARICA U ŠUMSKI EKOSUSTAV 


Javna ustanova za upravljanje zaštićenim prirodnim vrijed- 
nostima na području Krapinsko-zagorske županije i Hrvatski šu- 
marski institut - Centar za urbane i privatne šume dana, 4. prosin- 
ca 2012. održala je predstavljanje projekta ,Unošenje zavičajnih 
vrsta drveća i voćkarica u šumski ekosustav privatnih šuma na 
području Krapinsko-zagorske županije“ u prostorijama Lovač- 
kog doma u Cerju Jesenjskom, Gornje Jesenje. Učenici Matija 
Ranogajec i Ana Draganić, članovi eko-grupe Zdenčeki sa vodi- 
teljicom grupe Erikom Tušek Vrhovec prisustvovali su prezenta- 
ciji tog projekta. Predavanje je održao mr.sc Miljenko Županić iz 
Hrvatskog šumarskog instituta, Centra za urbane i privatne šume 
Varaždin. 


Predstavio je najznačajnije predstavnike zavičajnih vrsta dr- 
veća i voćkarica koje bi bilo dobro posaditi u ekosustave naših 
šuma. A to su orah, bjelogorično drveće porodice Sorbus, kao 
što su oskoruša, mekinja, brekinja i jarebika te voćkarice divlja 
trešnja, divlja jabuka i divlja kruška. Nakon prezentacije krenu- 
lo se na teren gdje su u blizini lovačkog doma u šumi zasađene 
voćkarice divlje trešnje i oraha. (etv) 


U sklopu kurikuluma zdravstvenog odgoja velika važnost se 
posvećuje tjelesnoj aktivnosti učenika tijekom njihova boravka u 
školi. T 


ako je, na inicijativu ravnateljice škole Ljerke Malogorski Drago- 
slavić, prof. od početka studenog ove godine, uvedeno svakodnev- 
no vježbanje u trajanju od 10 minuta prije početka nastave. 


Demonstratori vježbi su učenici 8. razreda, a svi ostali učenici od 
1.-8.razreda vježbaju u predvorju škole. Učenicima se posebno svi- 
đa razgibavanje uz najnovije svjetske hitove koje ima pušta školski 
domar DJ. Đuro. Tijekom velikih školskih odmora školom odjekuje 
glazba, tako da se i onda mogu vidjeti učenici koji vježbaju ili plešu. 
(etv) 


POSJET VUKOVARU 
— GRADU HEROJU 


U subotu, 24. studenog 2012. godine, troje učenika sed- 
mog razreda (Ivana Janžek te Nikola i Jurica Klasić) i njihov 
profesor Mario Hranj posjetili su Vukovar. 

Oni su se pridružili učenicima i učiteljima iz još nekoliko 
škola te braniteljima i članovima njihovih obitelji u realizaciji 
terenskog dijela projekta “Promicanje istine o Domovinskom 
ratu u školama Krapinsko - zagorske županije.“ 


Ovaj hvalevrijedan projekt u zagorskim školama već neko- 
liko godina provodi Udruga dragovoljaca i veterana domovin- 
skog rata KZŽ-a. Cilj projekta je upoznati učenike osnovnih i 
srednjih škola s Domovinskim ratom te njegovim sudionicima 
i stradalnicima, dati im one informacije o tom najvažnijem do- 
gađaju novije hrvatske povijesti koje učenici neće naći u svo- 
jim udžbenicima. 

U sklopu obilaska Vukovara učenici su posjetili Opću bolni- 
cu, Memorijalno groblje te Spomen dom na Ovčari. 


U neposrednom suočavanju sa strašnim događajima koji 
su obilježili ta mjesta moglo se puno naučiti o tome zašto je 
Vukovar grad heroj, grad heroja; zašto se rat više nikada ne 
smije ponoviti; zašto je sloboda neprocjenjivo blago čovjeka. 

Hvala organizatorima na odličnoj prilici za učenje nacional- 
ne povijesti. Mario Hranj, prof. 


OBILJEŽEN MJESEC HRVATSKE 
KNJIGE 


Mjesec hrvatske knjige 2012. godine održava se od 15. listo- 
pada do 15. studenog 2012. godine sa središnjom temom po- 
svećenoj Europskoj godini aktivnog starenja i međugeneracijske 
solidarnosti. Pokušava se naglasak staviti na školske knjižnice 
kao ključ za prošlost, sadašnjost i budućnost. 

Ove godine u našoj školi obilježen je Mjesec hrvatske knjige. 
Školska knjižnica OŠ Gornje Jesenje uključila se u provođenje 
Nacionalnog kviza čitanja, zatim obilježavanje 29.10. kao Me- 
đunarodnog dana školskih knjižnica provođenjem radionica, te 
izrađivanjem prigodnih plakata o poznatim hrvatskim književ- 
nicima. Učenici su upoznati s održavanjem Interlibera od 13.- 
18.11.2012. Ana Kranjčec, dipl.bibl. 

KAZALIŠNA PREDSTAVA 
“MIŠEVI | MAČKE NAGLAVAČKE" 


Dana 29.studenoga 2012. g. učenici od prvog do četvrtog 
razreda prisustvovali su kazališnoj predstavi Miševi i mačke 
naglavačke. Predstava, koju su izvodili glumci iz HNK Varaž- 
din, održala se u festivalskoj dvorani grada Krapine. Gledanje 
predstave, koja je bila besplatna za sve učenike, omogućio je 
grad Krapina povodom obilježavanja Dana grada. 

Po završetku predstave učenici su s oduševljenjem iznosi- 
li svoje doživljaje, te su poželjeli više takvih predstava. Ivana 
Mužar, dipl.uč. 


KAZALIŠTE MERLIN U GOSTIMA 
KOD NAS 


Tradicionalno svake godine povodom blagdana sv.Nikole 
Općina Jesenje pokloni predstavu svim učenicima naše 
škole. Tako je 4.prosinca 2012. gostovalo Kazalište Merlin iz 
Zagreba sa svojom predstavom Heidi ide u školu. U školskoj 
dvorani okupili su se učenici od 1.-8.razreda sa svojim ra- 
zrednicima i učiteljima. Tako su doživjeli predstavu i glumce 
iz prvog reda. 

Ovom prilikom zahvaljujemo od srca Općini Jesenje što 
nam je omogućila da u našoj dvorani prisustvujemo odličnoj 
predstavi koja je oduševila sve nazočne, a posebno učenike 
najmanjeg uzrasta. (etv) 

Sai 


ODRŽANA RADIONICA ICTEDU MODULA 3 


Dana 20.11.2012. u našoj 
školi je održana radionica edu- 
kacije prvog dijela Modula 3 
projekta ICT Edu na temu Ra- 
zvoj digitalne kompetencije i 
multimedija u nastavi. Ova ra- 
dionica je nastavak edukacije 
učitelja s brojnim sadržajima i 


uslugama koje im pruža MZOS 
i CARNet. Radionicama prva 
dva modula ovog projekta uči- 
telji su prisustvovali u protekle 
dvije godine. 

Ove godine tema Modula 3 
bila je Razvoj digitalne kompe- 
tencije i multimedija u nastavi. 


Predavanje je održao Stjepan 
Salković, dipl.inf. iz Srednje ško- 
le Krapina. Učitelji su saznali 
što je to digitalna kompeten- 
cija, upoznali se sa Internetom 
kao izvorom informacija, kako 
ga uspješno pretraživati te 
kako na Internetu prepoznati 


relevantne informacije. Nada- 
lje, upoznati su sa digitalnim 
nastavnim materijalima, koje 
su njihove mogućnosti i kako 
ih izraditi te kvalitetno primje- 
njivati u nastavi. 

(etv) 


saiSnijeglkojiljeppadaofufsubotul8%prosincaj vjetrom) 

GODINA STARA - GODINA NOVA 


tradiciju pozvali smo čelnike političkih stranaka, koje imaju svoje predstavnike u općinskim vijećima i evo što su nam izjavili: 


| Kraj godine je pored ostalog i prigoda da se sumiraju rezultati, ocijeni rad drugih , a i samih sebe. Tim povodom , nastavljajući 


PRIDONOSIMO RAZVOJU OPĆINE 


Unatoč tome što je i ova 2012. godina bila vrlo teška i 
nepovoljna za gospodarstvo i razvoj, moramo priznati da se 
u našoj Općini to nije osjetilo u tolikoj mjeri kao u drugim 
sredinama. Tu prvenstveno mislim na kapitalne projekte koji 
su realizirani ili su pred realizacijom (Pokazno edukacijski 
centar, Zavičajna zbirka, Rimska cesta... ), a koji bi trebali 
koristiti svim žiteljima Općine. Bili smo svjedoci čestih ko- 
munalnih akcija kojima se nastoji poboljšati kvaliteta života 
| mještana, a u koje su bili uključeni zainteresirani nezaposleni 

mještani preko tzv. javnih radova. U ovo doba visoke stope 
nezaposlenosti ovakav vid pomoći od strane Općine je svakako za pozdraviti, kao i zapo- 
šljavanje mladih osoba sa završenim fakultetom preko Zavoda za zapošljavanje, gdje im 
se omogućuje stručno osposobljavanje. Nadamo se, da će ti mladi ljudi pridonijeti jačem 
i bržem razvoju naše Općine tako što će sudjelovati u pripremama kvalitetnih projekata 
prema Ministarstvima ili Europskim fondovima, što se do sada pokazalo jako važnim se- 
gmentom u cjelokupnom razvoju. Vidjeli smo da su se i ostale komunalne akcije poput as- 
faltiranja i uređenja komunalne infrastrukture provodile na području cijele Općine, istina s 
nešto manjim intenzitetom nego prošlih godina, a što je vjerojatno posljedica cjelokupne 
gospodarske situacije i smanjenog punjenja proračuna. 

Naravno da s postignutim nismo u potpunosti zadovoljni i da se uvijek može bolje 
i više, ali moramo se zapitati koliko svaki od nas može pridonijeti tom poboljšanju, pa 
makar i dobronamjernom kritikom ili savjetom. 

Kao član Općinskog vijeća, ovdje koristim priliku da izrazim zadovoljstvo na rad i me- 
đusobnu suradnju i komunikaciju sa svim članovima Vijeća, Upravnim odjelom, općinskim 
načelnikom i njegovim zamjenikom. Smatram da svojim radom i aktivnostima svi zajedno 
dokazujemo da znamo našu osnovnu zadaću - aktivno pridonositi razvoju naše Općine, a 
samim time i poboljšanju kvalitete života svakom njenom žitelju. 

Na kraju, u ime Podružnice HNS-a Radoboj i u svoje osobno ime želim svim žiteljima 
sretne i blagoslovom ispunjene predstojeće Božićne blagdane. Isto tako želim da u Novoj 
godini svi zajedno sa svojim obiteljima konačno dočekamo to bolje sutra koje uvijek želi- 
mo jedni drugima. HNS Podružnica Radoboj, predsjednik Robert Mikša 


BOŽIĆNO NOVOGODIŠNJA PORUKA 


Poštovani čitateljice i čitatelji, dopustite da Vas na počet- 
ku ove poruke srdačno pozdravim u svoje osobno ime, te u ime 
svih članova 00 HDZ-a Radoboj. 

Stiglo je doba godine u kojem radimo takozvanu inven- 
turu, podvlačimo crtu, ocjenjujemo godinu i vlastiti rad, te 
naravno planiramo daljnje aktivnosti. Ne želim naglašavati 
ozbiljnost krizne godine koja je iza nas, jer vjerujem kako ste 
već iscrpljeni od demotivirajućih i depresivnih informacija o 
rezovima, poskupljenjima i sve većem broju nezaposlenih. 
Pred nama je vrijeme blagdana, nadolazak svijetla, ne svijetla 
vlaka u ovom mračnom tunelu već svjetla nade kojeg ćemo ugledati ponovnim rođenjem 
Isusa Krista Sina Božjega i njegov dolazak dostojanstveno i kršćanski proslaviti u krugu 
obitelji i prijatelja. 

00 HDZ-a u ožujku ove godine izabrala je novo vodstvo stranke koje je odmah počelo 
s radom. Najviše smo pažnje pridavali upoznavanju s vlastitim članovima, simpatizerima 
te zajedničkim druženjima. Osnovani su Temeljni ogranci stranke koji su u službi Vas, bez 
ikakvih stranačkih podjela. Tradicionalno na Uskrsni ponedjeljak hodočastili smo kod Sv. 
Jakova i sukladno našim mogućnostima pripremili okrjepu za sve hodočasnike. Novoiza- 
brano vodstvo Mladeži posjetilo je Vukovar i odalo počast svim poginulim braniteljima 
grada Vukovara, obilježili smo Dan neovisnosti odavanjem počasti svim stradalim bra- 
niteljima i našem stradalom vukovarskom branitelju Vjekoslavu Cerovečkom - Cigi. Orga- 
nizirali smo Natjecanje u kuhanju kotlovine na koji su se odazvali naši članovi, prijatelji i 
kolege iz okolnih sredina, ali i predstavnici Općinske vlasti, te nam je drago što smo se svi 
našli na druženju, bez političkih tema i barijera. Samo zajedničkim doprinosom i radom 


ne u prioritete stavljati privatne interesa pojedinaca ili političkih stranaka. Sretan sam 
što se sve više mladih i visoko obrazovanih ljudi uključuje u politički rad u našoj Mladeži. 
Usprkos svemu, izražavam zadovoljstvo postignutim rezultatima i radom u prošloj godini, 
auidućoj najavljujem još veći i aktivniji rad politički rad uz potporu sviju vas. 
Na kraju, drage čitateljice i čitatelji, stanovnici Općine Radoboj, članovi i simpatizeri HDZ- 
a želim Vam blagoslovljen i sretan Božić te zdravu, uspješnu i sretnu Novu 2013. godinu! 
Predsjednik 00 HDZ-a: Dubravko Kranjčec, ing.prom. 


MLADI PREPOZNAJU DJELOVANJE H$$-A 


Analizirajući godinu koja je na izmaku, možemo zaključi- 
ti daje bila vrlo teška, kako za gospodarstvo tako i za običnog 
čovjeka. 

Kriza i recesija uvukle su se u svaku poru života, pa tako 
svakodnevno bilježimo sve veći broj nezaposlenih i pad život- 
nog standarda onih koji još uvijek rade ili primaju mirovinu. 
Mi u Hrvatskoj seljačkoj stranci zalažemo se za poboljšanje 
uvjeta za poljoprivrednu proizvodnju, za skrb o starim i ne- 
moćnim, jednostavno za što brže i uspješnjije prevladavanje 
sadašnje teške situacije. 

Zadovoljni smo angažiranjem svojih članova tijekom 2012. godine na rješavanju tih 
problema, jer smo svijesni da samo konstruktivnim djelovanjem, bilo u poziciji ili opoziciji 
doprinosimo ostvarivanju programa koji idu u smjeru stvaranje boljih uvjeta života svih 
stanovnika Općine Radoboj. Pozdravljamo nastojanja da se pripreme programi u Općini 
Radoboj na temelju kojih ćemo tražiti sredstava iz EU fondova jer će ostvarivanjem predlo- 
ženih programa uvjeti života na ovom našem prostoru biti povoljniji. 

Prepoznajući takovu politiku HSS-a u 2012. godini veći broj mladih izrazio je želju da 
se aktivno ukljući u rad HSS-a, a to smo im i omogučili primajući ih u stranku na nedavono 
održanoj izvještajno- tematskoj skupštini HSS-a Radoboj. 

Mi, u HSS-u uvjereni smo da će iduća godina biti bolja, da će se poboljšavati uvjeti 
života na selu, da će se pokrenuti gospodarstvo i da će se smanjivati broj nezaposlenih. 

S ovim pozitivnim razmišljanjima ulazimo kroz par dana u 2013. godinu u kojoj svim 
članovima HSS-a, našim simpatizerima i žiteljima Općine Radoboj želim prije svega puno 
zdravlja, sretne Božične blagdane i obilje sreće i blagostanja u nadolazećoj godini. 

Predsjednik HSS-a Općine Radoboj, Josip Potočki 


LELJE SU NAM VEĆE OD MOGUĆNOSTI 


Predbožićno je vrijeme i kraj ove 2012. godine! Trenutak 
je to kada se osvrćemo na učinjeno u prošloj, ali i izradu pla- 
nova za iduću godinu. 


U većini slučajeva naše želje su puno veće nego su nam 
to realne mogućnosti koje nam ograničava vrijeme u kojem 
živimo. Kapitalni projekti u općini Radoboj u završnoj su fazi 
izgradnje ili su već završeni. Slika općine Radoboj na početku 
i na kraju godine bitno je promijenjena na bolje. Smanjena 
zaposlenost i pad kupovne moći građana nije zaobišla ni 
naše stanovnike i obrtnike, koji sve teže žive i posluju. Vjeru- 
jemo da će iduće godine država i županija pratiti i pomoći naše županijske projekte koje su 
pripremili naši mladi, vrijedni i stručni ljudi. 

Od države očekujem da nam pomogne povezati mjesta u općini, pokrenuti izgradnju 
gospodarske zone, izgradnju dječjeg vrtića, uređenje postava zavičajne zbirke i eduka- 
cijskog centra, sređivanje gruntovnih knjiga, izgradnju i održavanje sakralnih objekata 
te smještajno-turističkih kapaciteta. Županija nam mora pomoći u održavanju školskih 
zgrada, ugradnju sunčanih kolektora i toplinskih fasada, poboljšanje zdravstvenih uvjeta 
i socijalne skrbi, otvaranje ljekarne, poticanje poljoprivrede, a bili bi presretni da županija 
jednu svoju javnu ustanovu preseli na područje naše općine. Općina Radoboj mora održa- 
ti i poboljšati kvalitetnu razinu rada svojih zaposlenika, pomoći građanima u legalizaciji 
objekata i u prenamjeni zemljišta, uređenju groblja prema europskim standardima, mora 
održavati i izgraditi komunalnu infrastrukturu. 


Svim građanima općine Radoboj i čitateljima Radobojsko — Jesejanskog lista želim 
čestitiblagoslovljen Božić - nadu u bolje i sretnije sutra. Nova 2013. godina neka Vam svi- 
ma bude ispunjena srećom, ljubavlju i zadovoljstvom, te poslovnim i osobnim uspjehom. 


S poštovanjem. Predsjednik 00-a SDP-a Radoboj, Alojz Sajko 


Hoz 


Čestit Božić te svetnu Novu Godinu, da nam svima bude bolja, 
svim mještanima Općine jesenje želi 
Općinski odbov ttrvatske demokratske zajednice, 
te predsjeanik 00 HDZ Ivan Malojorski 


PRVI RADOBOJSKI GOLGETER 


Unutar trideset i šest godina trajanja u 
Nogometnom klubu Radoboj ostala su za- 
bilježena imena više stotina mladića, kako 
iz područja današnje općine Radoboj tako i 
iz susjednih mjesta od Krapine, Petrovskog, 
Đurmanca, Velike Vesi preko Mihovljana, 
Donje Šemnice do Svetog Križa Začretja. 
lako razdoblje od tri i pol desetljeća i nije 
tako veliko moć sudbine odnijela je do da- 
našnjih dana desetak nogometaša koji će 
trajno ostati u sjećanju ljubitelja nogometa 
u našoj sredini. 

U nedjelju 2. prosinca 2012. godine kre- 
nula je u javnost tužna vijest. Umro je Josip 
Grobotek. 

Starije generacije radobojskih nogome- 
taša i navijača sa tugom su prihvatili objav- 
ljenu činjenicu i u utorak 4. prosinca došli 
su na mjesno groblje u Radoboju kako bi 
se oprostili od suigrača, prijatelja i prvog 
pravog golgetera Nogometnog kluba Ra- 
doboj. 

Jedan od trinaest mladića iz Radobo- 
ja koji su prvi registrirani za NK Radoboj u 


Varaždinskom nogometnom savezu bio je 
i Josip Grobotek. Gotovo jedno desetljeće 
prvi sastav radobojskog nogometnog klu- 
ba bio je nezamisliv bez dresa br. 9 kojeg je 
nosio Josip Grobotek. 


Ne bez razloga, bio je jedan od najbo- 
ljih napadača u svojoj generaciji i brojne su 
utakmice za Radoboj dobivene upravo nje- 
govim zgodicima. 

Inače, život ga kao i mnoge mlade na 
kraju prošlog i početkom ovog stoljeća 
nije mazio. Školovao se u teškim uvjetima, 
stekao je srednjoškolsko obrazovanje, bio 
je skroman, pošten i samozatajan. 

Osnovao je obitelj i posljednje je go- 
dine života, unatoč teškoćama, proživio 
sretno u svojoj rodnoj kući. Nažalost teška 
bolest učinila je svoje. Posljednju utakmicu 
svog je života izgubio, umro je u 58. godi- 
ni života, ostavivši suprugu, sinove, ostalu 
rodbinu i prijatelje. 

Nogometni klub Radoboj, njegovi sui- 
grači i prijatelji trajno će ga nositi u sjeća- 
nju. 


PRIJAVLJUJE SE zi 

Josip Grobotek, registriran je kao jedan od 
trinaest prvih nogometaša NK Radoboj 16. 
kolovoza 1976. godine. 


MNOGO SREĆE I ZADOVOLJSTVA ZA BOŽIĆNE I NOVOGODIŠNJE BLAGDANE, 
TE USPJEŠNU 2013. GODINU ŽELE VAM: 


PODRUŽNICE HRVATSKE NARODNE STRANKE OPĆINA RADOBOJ I JESENJE 


MNOGO SREĆE I ZADOVOLJSTVA ZA BOŽIĆNE I NOVOGODIŠNJE BLAG- 
DANE, TE USPJEŠNU 2013. GODINU ŽELE VAM: 


OPĆINSKE ORGANIZACIJE SOCIJALDEMOKRATSKE PARTIJE RADOBOJA 
Z JESENJA 


MNOGO SREĆE I ZADOVOLJSTVA ZA BOŽIĆNE I NOVOGODIŠNJE 
BLAGDANE, TE USPJEŠNU 2013. GODINU ŽELI VAM: 


OPĆINSKA ORGANIZACIJA HRVATSKE DEMOKRATSKE 
ZAJEDNICE RADOBOJ 


MNOGO SREĆE I ZADOVOLJSTVA ZA BOŽIĆNE I NOVOGODIŠNJE 
BLAGDANE, TE USPJEŠNU 2013. GODINU ŽELE VAM: 
PODRUŽNICE HRVATSKE SELJAČKE STRANKE OPĆINA RADOBOJ 
IJESENJE 


